PATVIRTINTA

 Šiaulių miesto savivaldybės tarybos

 2021 m. balandžio 1 d. sprendimu Nr. T-86

**ŠIAULIŲ MIESTO** **SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ 2020 METŲ VYKDYMO ATASKAITA**

**I SKYRIUS**

**Informacija apie Visuomenės sveikatos rėmimo specialiosios programos priemonių vykdymą 2020 m.**

Šiaulių miesto savivaldybės administracijos direktoriaus 2020 m. birželio 19 d. įsakymu Nr. A-908 „Dėl Šiaulių miesto savivaldybės sveikatos rėmimo specialiosios programos 2020 m. priemonių patvirtinimo“ patvirtintos Visuomenės sveikatos rėmimo specialiosios programos 2020 m. priemonės Šiaulių miesto savivaldybėje:

|  |  |  |
| --- | --- | --- |
| **Eil. Nr.** | **Programos priemonės** | **Įvykdymas** |
| **Užkrečiamų ligų profilaktika ir kontrolė** |
| 1. | Tuberkuliozės profilaktika | Respublikinės Šiaulių ligoninės Tuberkuliozės klinikos, 2020 m. vykdant projektą „Tuberkuliozės kontrolės strategijos įgyvendinimo tęsimas Šiaulių mieste 2020 metais“, DOTS kabinete taikytas gydymas 19 pacientų (iš jų 14 sėkmingai išgydyti, 5 tęsia gydymą), vykdytas nedraustų sveikatos draudimu bei kontaktinių ir rizikos grupėse esančių asmenų tikrinimas dėl tuberkuliozės (7 asmenys); skirti medikamentai pašaliniam vaistų nuo tuberkuliozės poveikiui mažinti.  |
| 2. | Covid – 19 (koronaviruso infekcijos) ligos valdymo priemonių įgyvendinimas | 100 proc. įgyvendintos Covid-19 (koronaviruso infekcijos) ligos valdymo priemonės, priemonių įgyvendinimui skirtos lėšos panaudotos dezinfekcijos, apsaugos priemonėms apmokėti pagal poreikį, mobilaus punkto ir karščiavimo klinikos veiklos organizavimui, tikslinės grupės asmenų apgyvendinimo ir maitinimo paslaugų organizavimui Šiaulių miesto savivaldybės numatytose izoliavimo patalpose. Covid-19 (koronaviruso infekcijos) ligos valdymo priemonėms panaudotos lėšos kompensuotos. |
| 3. | Apleistų gyvenamųjų patalpų valymas ir privalomojo profilaktinio aplinkos kenksmingumo pašalinimas | 9 gyventojai, priklausantys socialiai pažeidžiamiausių gyventojų grupei, teikė prašymus ir gavo apleistų gyvenamųjų patalpų valymo ir privalomojo profilaktinio aplinkos kenksmingumo pašalinimo paslaugas. |
| **Aplinkos sveikata** |
| 4. | Šiaulių miesto maudyklų vandens kokybės stebėsena | Siekiant pritaikyti vandens telkinius sveikam gyventojų poilsiui Sporto centro „Atžalynas“ projekto „Šiaulių miesto maudyklų vandens kokybės stebėsena“ įgyvendinimo metu 2020 m. vykdyta Rėkyvos ežero ir Prūdelio tvenkinio, Talkšos ežero ir Rėkyvos ežero Bačiūnų maudyklų vandens kokybės stebėsena pagal sudarytą maudyklų vandens kokybės tyrimų kalendorinį grafiką, paruoštos duomenų rinkmenos apie maudyklų vandens charakteristikas, maudymosi sezono metu suteikta informacija visuomenei (pastatyti 6 informaciniai stendai, 6 ženklai, pritvirtinti 8 plūdurai; 1 biotualeto nuoma; 32 kartus suteikta pirmoji būtinoji medicininė pagalba; įvykdyta paplūdimio priežiūra).  |
| **Bendruomenės fizinio aktyvumo, sveikatos stiprinimo, sveikos gyvensenos propagavimo skatinimas**  |
| 5. | Sveikatinimo projektai | Šiaulių miesto „Salduvės“ progimnazijos projektu „Sveikata – fizinio aktyvumo skatinimas“ skatintas Šiaulių miesto mokinių fizinis aktyvumas ir formuoti sveikos gyvensenos įgūdžiai, sudarant sąlygas 8-13 m. mokiniams fiziškai aktyviai judėti Šiaulių miesto sporto įstaigose (suorganizuotuose 162 fizinio aktyvumo užsiėmimuose dalyvavo 359 mokiniai). Šiaulių centro poliklinikos įgyvendintu projektu „Motinystės mokykla kūdikio besilaukiantiems tėveliams“ siekta pagerinti paslaugų kūdikio besilaukiantiems tėveliams teikimą, apimantį teorinius ir praktinius mokymus apie nėštumą, gimdymą ir pogimdyvinį laikotarpį (63 projekto veiklose viso dalyvavo 485 asmenys, 200 asmenų gavo nuotolines konsultacijas). Atsižvelgiant į Šiaulių miesto savivaldybės visuomenės sveikatos biuro stebėsenos ataskaitoje išskirtas prioritetines Šiaulių miesto savivaldybės visuomenės sveikatos problemas, įgyvendinti 6 nevyriausybinių organizacijų sveikatinimo projektai šiose srityse: susižalojimų dėl nukritimo prevencija asmenims nuo 65 m., traumų ir nelaimingų atsitikimų prevencija, širdies ir kraujagyslių ligų rizikos veiksnių valdymas, cukrinio diabeto prevencija. Sveikos gyvensenos įgūdžių formavimo, širdies ir kraujagyslių ligų valdymo, sveikos mitybos ir ligų prevencijos, traumų nuo nelaimingų atsitikimų prevencijos, susižalojimų ir nukritimų prevencijos ir psichinės sveikatos formavimo temomis įvykdytos 225 veiklos, kuriose dalyvavo apie 1000 Šiaulių miesto gyventojų. |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinkta lėšų tūkst. Eur** |
| 1. | Savivaldybės biudžeto lėšos |  |
| 2. | Savivaldybės aplinkos apsaugos rėmimo specialiosios programos lėšos | 56,0 |
| 3.  | Savanoriškos fizinių ir juridinių asmenų įmokos | - |
| 4.  | Kitos lėšos | - |
| 5. | Lėšų likutis ataskaitinių biudžetinių metų pradžioje | 22,7 |
| **Iš viso** | **78,7** |

**III SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. Nr.** | **Programos / priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų tūkst. Eur** | **Panaudota****lėšų tūkst. Eur** |
| 1 | 2 | 3 | 4 | 5 |
| 1. Savivaldybės kompleksinės programos |
| 1. | Užkrečiamųjų ligų prevencija ir kontrolė | 1  | 33,5 | 5,0 (Vyriausybės kompensuotos išlaidos dėl Covid-19 (koronaviruso infekcijos) ligos valdymo priemonių 29,0)  |
| 2. Savivaldybės strateginio veiklos plano priemonės |
| 1. | Užkrečiamųjų ligų prevencija ir kontrolė | 2  | 16,9 | 8,9 |
| 2.  | Aplinkos sveikata (triukšmo prevencija, geriamojo vandens, maudyklų vandens stebėsena) | 1  | 3,0 | 1,9 |
| 3. | Fizinio aktyvumo skatinimas | 2  | 9,7 | 8,0 |
| 3. Bendruomenių vykdytų programų / priemonių rėmimas |
| 1. | Fizinio aktyvumo skatinimas | 1 | 3,0 | 3,0 |
| 2. | Sveikos mitybos skatinimas ir nutukimo prevencija | 2 | 5,1 | 5,1 |
| 3. | Nelaimingų atsitikimų ir traumų prevencija  | 2 | 3,3 | 3,3 |
| 4. | Psichikos sveikatos stiprinimo (smurto, savižudybių prevencija, streso kontrolė ir kt.) | 1 | 4,0 | 4,0 |
| 4. Kita |
|  |  |  |  |  |
|  |  | **Iš viso lėšų** | **78,5** | **39,2** |

\_\_\_\_\_\_\_\_\_\_\_\_\_\_\_\_\_